b'\n_START_ARTICLE_\nTu je bila Britt-Marie\n_START_SECTION_\nZgodba\n_START_PARAGRAPH_\nZgodba govori o pedantni, staromodni in malce vsiljivi 63-letni \xc5\xbeenski, ki ne prenese umazanije in je skoraj obsedena s \xc4\x8di\xc5\xa1\xc4\x8denjem s sodo bikarbono. Po tem, ko zapusti mo\xc5\xbea, je prisiljena poiskati slu\xc5\xbebo, kar pa pri njenih letih in njenih delovnih izku\xc5\xa1njah, ni lahko. Na zavodu za zaposlovanje ji mlada uslu\xc5\xbebenka uspe najti delovno mesto hi\xc5\xa1nice v \xc5\xa1portnem objektu majhnega, od boga pozabljenega mesteca Borg. Za Britt-Marie se s tem njeno brezhibno urejeno in organizirano \xc5\xbeivljenje postavi na glavo. Mestece, ki ga je finan\xc4\x8dna kriza pahnila v recesijo, se soo\xc4\x8da z begom ljudi in zapiranjem podjetij. V mestu pa je za eno nogometno ekipo prisr\xc4\x8dnih otrok, ki potrebujejo trenerja. Britt-Marie sprejme vlogo trenerja, \xc4\x8deprav o nogometu nima niti najmanj\xc5\xa1ega pojma, s \xc4\x8dimer si pridobi simpatije stanovalcev tega od boga pozabljenega mesteca, ki ji ho\xc4\x8de\xc5\xa1 no\xc4\x8de\xc5\xa1 zlezejo pod ko\xc5\xbeo in poka\xc5\xbeejo, da je na tem svetu \xc5\xa1e vedno lahko koristna.'